VENDIM
Nr. 540, datë 28.8.2024

PËR DISA NDRYSHIME NË VENDIMIN NR. 1691, DATË 10.10.2007, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË BRENDSHME, PËR PREFEKTËT E ADMINISTRATËN E TYRE, NËNPREFEKTËT DHE ADMINISTRATËN E TYRE DHE PËR DREJTORINË E PËRGJITHSHME TË EMERGJENCAVE CIVILE (DREJTORISË SË PMNZH-së)”, TË NDRYSHUAR

Në mbështetje të nenit 100 të Kushtetutës dhe të neneve 8, pika 3, e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave
VENDOSI:

I. Në vendimin nr. 1691, datë 10.10.2007, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Brendshme, për prefektët e administratën e tyre, nënprefektët dhe administratën e tyre dhe për Drejtorinë e Përgjithshme të Emergjencave Civile (Drejtorisë së PMNZSH-së)”, bëhen këto ndryshime:
1. Në titull dhe në pikën 1 hiqen fjalët “ ... dhe për Drejtorinë e Përgjithshme të Emergjencave Civile (Drejtorisë së PMNZSH-së) ...”.
2. Në listën e inventarit të pronave të paluajtshme shtetërore, bashkëlidhur vendimit, zëvendësohen pronat sipas formularëve dhe planimetrive, që i bashkëlidhen këtij vendimi dhe janë pjesë përbërëse të tij, si më poshtë vijon:
a) për prefektin e qarkut të Korçës dhe administratën e tij, lista përbëhet nga 3 (tre) fletë formulari dhe 10 (dhjetë) planimetri;
[bookmark: _GoBack]b) për nënprefektin e Lushnjës dhe administratën e tij, lista përbëhet nga 1 (një) fletë formulari dhe 3 (tre) planimetri.
II. Ngarkohen Ministria e Brendshme, prefekti i qarkut të Fierit, prefekti i qarkut të Korçës dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

